Μαυρίκιος της Σαξονίας-Άλτενμπουργκ

Ο Μαυρίκιος (γερμ. Moritz, 24 Οκτωβρίου 1829 - 13 Μαΐου 1907) του Οίκου των Βέττιν ήταν πρίγκιπας της Σαξονίας-Αλτεμβούργου.

Βιογραφία
Ο Μαυρίκιος Φραγκίσκος Φρειδερίκος Κωνσταντίνος Αλέξανδρος Ερρίκος Αύγουστος Κάρολος Αλβέρτος γεννήθηκε στο Άιζενμπεργκ και ήταν το τρίτο παιδί και ο τρίτος γιος του Γεωργίου της Σαξονίας-Αλτεμβούργου και της Μαρίας Λουίζας, κόρης του Φρειδερίκου Λουδοβίκου του Μεκλεμβούργου-Σβερίν.

Το 1907 απεβίωσε στο Άρκο του Τυρόλου σε ηλικία 78 ετών. Τον διαδέχθηκε ο μόνος γιος του, Ερνέστος Β΄.

Οικογένεια
Νυμφεύτηκε το 1862 την Αυγούστα των Βέττιν, κόρη του Βερνάρδου Β΄ της Σαξονίας-Μάινινγκεν, και είχε πέντε τέκνα:
 Μαρία Άννα (1864 - 1918), παντρεύτηκε το Γεώργιο του Σάουμπουργκ-Λίππε.
 Ελισάβετ (1865 - 1927), παντρεύτηκε τον Κωνσταντίνο Κωνσταντίνοβιτς της Ρωσίας (αδελφό της Όλγας, συζύγου του Γεωργίου Α΄ της Ελλάδας).
 Μαργαρίτα Μαρία Αγνή Αδελαΐδα Καρολίνα Φρειδερίκη (1867 - 1882).
 Ερνέστος Β΄ (1871 - 1955), Δούκας της Σαξονίας-Αλτεμβούργου.
 Λουίζα Καρλόττα (1873 - 1953), παντρεύτηκε τον Εδουάρδο του Άνχαλτ.

Πρόγονοι

Πηγές
 Heinrich Ferdinand Schoeppl: Die Herzoge von Sachsen-Altenburg. (Das Herzogliche Haus von Sachsen-Altenburg; Bd. 1). Altenburger Verlag, Altenburg 1992 (Nachdr. d. Ausg. Bozen 1917).
 Παραπομπές 

Κατηγορία:Οίκος των Βέττιν